User:Zamkhual

Map Reference – RU 3586

Elevation – 4300 ft

Suaangdaw khua sia 1899 kum in Lophei Ukpi Pu Khup Lian lampui in a kisat ahi hi. A masa Suangdaw khua mun pan in Tamdeang a kici na mun ah khua kikhiin kik a, tua zawkciang Tamdeang pan a sak sangah khua tuato lai hi. Kumpi zum pan teptee na ah khua min sia Suangdaw kici ahihang a pua sangah Tamdeang a ci zongh om hi.

Suangdaw khua ah 1965 kumin mawtaw theng hi. 1951 kum ciang Suangdaw, Dolluang, Thaangsan khua thum teng telephone khau thungin kipaupui thei hi. 1982 kum ciang kumpi sang Basic Education Primary School nga hi. 2002 kum ciangin kumpi te in Auto Telephone thua sak a, leitung mun theampo telephone taw kipaupui thei hi.

Biakna taw kisai khua sat pan kipan Lawki ngeina hi a, 1923 kum ciang Pu Sing Kam te innkuan Tuiphum Tapidaw suak hi. Hun khat ciang R.C. biakna zongh om a, 1982 kum ciang A.G. Pawlpi zongh om hi.